La rama brasilana, dempués de 1921, convirtióse na Casa dOrléans-Braganza, que la so xefatura ta disputada ente dos rames: la rama Vassouras, dirixida pol príncipe Luis dOrléans-Braganza, y la rama Petrópolis, dirixida pol príncipe Pedro Carlos dOrléans-Braganza. La rama constitucional desapaeció cola muerte del rei Manuel II en 1932, de forma que la so reclamación al tronu portugués pasó a la rama miguelista na persona de Duarte Nuno, duque de Braganza. Tres de la so muerte el liderazgu de la casa pasó al fíu delli, Duarte Pio, que yel pretendiente actual al tronu de Portugal.